CELEX: 62008CN0582
Language: lv
Date: 2008-12-29 00:00:00
Title: Lieta C-582/08: Prasība, kas celta 2008. gada 29. decembrī — Eiropas Kopienu Komisija/Lielbritānijas un Ziemeļīrijas Apvienotā Karaliste

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/23
            
         Prasība, kas celta 2008. gada 29. decembrī — Eiropas Kopienu Komisija/Lielbritānijas un Ziemeļīrijas Apvienotā Karaliste
   (Lieta C-582/08)
   (2009/C 69/41)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvji — R. Lyal, M. Afonso)
   
      Atbildētāja: Lielbritānijas un Ziemeļīrijas Apvienotā Karaliste
   Prasītājas prasījumi:
   
               —
            
            
               atzīt, ka, neļaujot atgūt priekšnodokli attiecībā uz noteiktiem darījumiem, kurus ir veicis nodokļu maksātājs, kurš nav reģistrēts Eiropas Kopienā, Apvienotā Karaliste nav izpildījusi pienākumus, kas paredzēti Padomes 2006. gada 28. novembra Direktīvas 2006/112/EK (1) par kopējo pievienotās vērtības nodokļa sistēmu 169., 170. un 171. pantā un Padomes 1986. gada 17. novembra Trīspadsmitās direktīvas 86/560/EEK (2) par dalībvalstu likumu saskaņošanu attiecībā uz apgrozījuma nodokļiem — pievienotās vērtības nodokļa atmaksāšanas kārtība nodokļiem pakļautajām personām, kas nav reģistrētas Kopienas teritorijā, 2. panta 1. punktā;
            
         
               —
            
            
               piespriest Lielbritānijas un Ziemeļīrijas Apvienotajai Karalistei atlīdzināt tiesāšanās izdevumus.
            
         Pamati un galvenie argumenti
   Komisija apgalvo, ka Trīspadsmitās PVN direktīvas 2. panta 1. punkts nevar tikt interpretēts tādējādi, ka tas izslēdz tāda PVN atmaksāšanu, kas samaksāts par precēm un pakalpojumiem, kas izmantotas apdrošināšanas vai finanšu darījumu, kas minēti Sestās PVN direktīvas (3) 17. panta 3. punkta c) apakšpunktā, nolūkā. Tāpēc Komisija uzskata, ka Apvienotās Karalistes tiesiskais regulējums ir pretrunā ar Kopienu tiesībām tiktāl, ciktāl tajā ir atteiktas tiesības atmaksāt PVN nodokļu maksātājiem, kas nav reģistrēti Kopienas teritorijā.
   
      (1)  OV L 347, 1. lpp.
   
      (2)  OV L 326, 40. lpp.
   
      (3)  OV L 145, 1. lpp. Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze.